**Аспарух** е български владетел, основател на България. При него Византия отстъпва на България областта Долна Мизия до р. Искър, но без град Одесос и околното крайбрежие.

**Тервел** e вторият владетел на България. През 705 г. той получава от императорa на Византия Юстиниан титлата кесар.

**Крум** е български владетел, възкачил се на престола на България през 803 г. По време на неговото управление България засилва позициите си на Балканския полуостров и в Европа благодарение на множество победи на бойното поле срещу Византия и аварите.

**Омуртаг** е български владетел, син на Крум. Управлява България от 814 до 831 г. През първите години на управлението си воюва срещу Византия, но по-късно се отдава на строителство в България.

**Св. Княз Борис I Михаил** е български владетел, който налага християнството и въвежда славянската писменост в България. В началото на неговото управление България влиза в серия безуспешни военни конфликти с Източнофранското кралство, Византия и Хърватия.

**Симеон I Велики** е български владетел, управлявал България от 893 до 927 година.Успешните войни на Симеон срещу Византия, маджарите и сърбите довеждат до най-голямото териториално разширение на България в цялата нейна история.

**Цар Петър** е български цар, управлявал България от 927 г. до 969 г. През 927 г. сключва брак с дъщерята на императора на Византия, като по този начин се установява мир между двете страни.

**Самуил** е български цар, управлявал България от 997 г. до 1014 г. При него страната води тежки и продължителни войни с Византия, които завършват с убийството му при битката при село Ключ. След неговата смърт България не успява да издържи на военния натиск на Византия. Четири години по-късно идва краят на България, която е завоювана от Византия.